Notum est omnibus legentibus qualiter Scriptura loquitur dicens: «Divitiæ viri, redemptio anime ejus,» et Dominus dicit: «Date elemosinam et omnia munda sunt vobis.» Quapropter ego Amalfredus, quamvis indignus sacerdos, timens extremum diem judicii, simulque multitudinem peccatorum meorum considerans, dono res meas Domino Deo sanctisque apostolicis ejus Petro et Paulo, ad monasterium Cluniacum, ubi domnus Maiolus abbas præesse videtur. In primis dono, in villa Medone quecumque mihi retentum habeo post primam cartam, usque ad inquisitum; similiter et in Sentinatis loco usque ad inquisitum; et in Casellis villa quecunque visus sum habere, tam ex mea parte quam ea quæ mihi ex parte avunculi mei Bernoni obvenerunt; similiter et in Masionatis quæcunque visus sum habere, et in Valle similiter, campos, vineas, silvas, aquas, aquarumque decursibus usque ad inquisitum, et in Subvineas, ad locum ubi dicitur in Molerias, campum unum. Dono etiam et in Rovoleria silva medietatem de ipsa quæ legibus donare possum, et in Castaneto similiter que legibus donare possum. Hæc omnia superius denominata dono ad supradictum locum Cluniacum, tam pro anima mea et patris mei Geraldi et matris meæ Anastasia, fratrisque mei Sisfredi atque avunculi mei Amalfredi omniumque parentum meorum, tam vivis quam defunctis, ut habeant ipsi monachi res prædictas a me libenti animo traditas, teneant, possideant et faciant de ipsis rebus quicquid illis placuerit in omnibus, sine ullius contradictione; nepotem autem meum, nomine Girbertum, in suam suscipiant dominationem litterisque ei sacris inbuant monachumque faciant. Si quis vero, quod futurum minime esse credo, si ego ipse, aut ullus ex parentela mea, vel aliqua intromissa persona hanc cartam a me factam contradicere vel calumniare voluerit, primitus incurrat iram omnipotentis Dei, et offensionem prædictorum apostolorum, sitque pars ejus cum Datham et Habiron, atque cum Juda, qui Dominum tradidit, et nisi resipuerit a sua præsumtione, componat de auro libras XV cui calumniam intulerit, et carta ista stabilis et firma permaneat, cum stipulatione subnixa. Signum Amalfredi, qui elemosinariam istam fieri et firmari in presente rogavit. Signum Umberti, comiti. S. Sofredi, similiter alii Sofredi. S. Bernardi. S. Hervi. S. Berlioni. S. Tehutbodi. S. Siefredi. S. Tizilini. S. Ingelbotoni. S. Salomoni. S. Adroldi. S. Arnoni. S. Bosoni. S. Girboldi. S. Amblardi. S. Ermeniodi. S. Tehutberti. S. Agmini. S. Adalberti. Data per manus Amalguini, vice cancellarii, sub die sabbati, mense maio, anno XXXmo VIIIIno regnante Gohuntdrado, serenissimo rege.